EP ออกหุ้นกู้ 1.5 พันลบ. ชูดอกเบี้ยสูง 5.25% ขายสถาบัน-รายใหญ่ 14-16 ก.ย.
EP ออกหุ้นกู้ 1.5 พันลบ. ชูดอกเบี้ยสูงสุด 5.25% ขายสถาบัน-รายใหญ่ ะหว่างวันที่ 14-16 ก.ย.64
EP ออกหุ้นกู้ 1.5 พันลบ. ชูดอกเบี้ยสูงสุด 5.25% ขายสถาบัน-รายใหญ่ ะหว่างวันที่ 14-16 ก.ย.64
11 ส.ค. 2564

นายยุทธ ชินสุภัคกุล ประธานกรรมการบริหาร บริษัท อีสเทอร์น พาวเวอร์ กรุ๊ป จำกัด (มหาชน) หรือ EP เปิดเผยว่า บริษัทเตรียมออกหุ้นกู้ 2 ชุด วงเงินไม่เกิน 1,500 ล้านบาท แบ่งเป็น
-หุ้นกู้ชุดที่ 1 อายุ 1 ปี อัตราผลตอบแทน 5.00% ต่อปี จ่ายดอกเบี้ยทุก 3 เดือน
-หุ้นกู้ชุดที่ 2 อายุ 2 ปี อัตราผลตอบแทน 5.25% ต่อปี จ่ายดอกเบี้ยทุก 3 เดือน
บริษัทคาดว่าจะเปิดขายหุ้นกู้ทั้ง 2 ชุดให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 14-16 ก.ย.64 ผ่านตัวแทนจำหน่าย 3 แห่ง ประกอบด้วย บล.หยวนต้า (ประเทศไทย), บล.เคทีบีเอสที และ บล.กิมเอ็ง (ประเทศไทย)
ทั้งนี้ บริษัทได้รับการจัดอันดับความน่าเชื่อถือโดยทริสเรทติ้งที่ระดับ BBB- แนวโน้ม Stable สะท้อนปัจจัยพื้นฐานที่มีความแข็งแกร่ง รวมทั้งมีศักยภาพในการผลักดันความสามารถทำกำไรเติบโตได้ต่อเนื่อง
“วัตถุประสงค์การออกหุ้นกู้ทั้ง 2 ชุด ในครั้งนี้ บริษัทฯเตรียมนำเงินไปใช้สำหรับขยายการลงทุนในโครงการพลังงานลมที่ประเทศเวียดนาม และการชำระคืนเงินกู้ พร้อมกันนี้เชื่อมั่นว่าจะได้รับการตอบรับจากนักลงทุนที่มองหาโอกาสการลงทุนในยุคดอกเบี้ยต่ำได้เป็นอย่างดี เนื่องจาก EP ให้อัตราผลตอบแทนในระดับที่น่าสนใจ และจ่ายดอกเบี้ยทุก 3 เดือน”